Η μικροδιδασκαλία στην επιμόρφωση των εκπαιδευτικών: το παράδειγμα του Μείζονος Προγράμματος Επιμόρφωσης
Creators: name: Αρχοντή, Χριστίνα Γεωργίου
Publisher: name: Aristotle University of Thessaloniki
Year: 2015
Subjects: Μικροδιδασκαλία
Επιμόρφωση εκπαιδευτικών
Μείζον Πρόγραμμα Επιμόρφωσης
Microteaching
Teacher training
The Major Teacher Training Program

description: Η παρούσα μεταπτυχιακή διπλωματική εργασία με τον τίτλο «Η μικροδιδασκαλία στην εκπαίδευση εκπαιδευτικών: Το παράδειγμα του Μείζονος Προγράμματος Επιμόρφωσης» εκπονήθηκε στο τελευταίο εξάμηνο του Μεταπτυχιακού Προγράμματος του Τομέα Παιδαγωγικής, του Τμήματος Φιλοσοφίας και Παιδαγωγικής, της Φιλοσοφικής Σχολής του Αριστοτελείου Πανεπιστημίου Θεσσαλονίκης, με επιβλέποντα τον καθηγητή Δημήτρη Χρ. Χατζηδήμου. Πραγματεύεται τη θέση της μικροδιδασκαλίας στην εκπαίδευση και επιμόρφωση των εκπαιδευτικών, και ειδικότερα στο Μείζον Πρόγραμμα Επιμόρφωσης, ως μία από τις καινοτομίες που εισήγαγε στην επιμόρφωση των εκπαιδευτικών στην Ελλάδα το συγκεκριμένο Πρόγραμμα. Το πρώτο κεφάλαιο αναφέρεται στη μικροδιδασκαλία ως τεχνική, η οποία καταξιώθηκε στην εκπαίδευση και επιμόρφωση των εκπαιδευτικών διεθνώς ήδη από την δεκαετία του ’60. Σημειώνεται το επιστημονικό της υπόβαθρο και γίνεται αναφορά στα διαφορετικά μοντέλα με τα οποία εφαρμόστηκε σε διαφορετικές περιστάσεις και από διαφορετικούς ερευνητές. Γίνεται ιδιαίτερα εκτενής επισκόπηση των φάσεων που περιλαμβάνει, ειδικότερα της βιντεοσκόπησης και ανατροφοδότησης, και των δεξιοτήτων, την εξάσκηση των οποίων βοηθά. Μέσα από την κριτική διερεύνηση διαφαίνονται τα πλεονεκτήματα και μειονεκτήματα της μικροδιδασκαλίας και αναδεικνύεται αν η χρήση της στην επιμόρφωση των εκπαιδευτικών είναι αναγκαία. Το δεύτερο κεφάλαιο επικεντρώνεται στην επιμόρφωση των εκπαιδευτικών ως διαδικασία, τις μορφές της και τις ανάγκες που την καθιστούν απαραίτητη για τον σύγχρονο εκπαιδευτικό. Γίνεται αναφορά στο Μείζον Πρόγραμμα Επιμόρφωσης και στα καινοτόμα χαρακτηριστικά του, που το έκαναν να ξεχωρίσει από τα ως τότε επιμορφωτικά προγράμματα. Τέλος, το τρίτο κεφάλαιο στρέφεται στην μικροδιδασκαλία ως μέρος του Μείζονος Προγράμματος Επιμόρφωσης, στο ρόλο που επιτέλεσε στην πρακτική εξάσκηση των εκπαιδευτικών αλλά και στην αξιολόγησή τους. Παρατίθενται δειγματικά κάποια σχέδια μικροδιδασκαλιών, οι οποίες παρουσιάστηκαν στο Μείζον Πρόγραμμα. Η εργασία ολοκληρώνεται με τη συναγωγή συμπερασμάτων που προκύπτουν τόσο από την επισκόπηση της σχετικής βιβλιογραφίας, όσο και από την μελέτη των στοιχείων που αφορούν στο Μείζον Πρόγραμμα Επιμόρφωσης.
description: The present thesis with the title "Microteaching in teacher education: The example of The Major Training Program" was conducted in the final semester of the Master's Program of the Education Sector of the Department of Philosophy and Pedagogy, Faculty of Philosophy of the Aristotle University of Thessaloniki, under the supervision of professor Dimitris Chatzidimou. It elaborates on the position of microteaching in education and training of teachers, with particular focus on the Major Training Programme, as microteaching was one of the innovations introduced in the training of teachers in Greece through this program. The first chapter discusses microteaching as a technique, which has established itself in the education and training of teachers worldwide since the 60s. Its scientific background is noted and reference is made to different models which apply to different circumstances and by different researchers. There is extensive overview of the steps microteaching includes, with particular focus on the video recording and feedback and the skills which are promoted. The advantages and disadvantages of microteaching emerge through critical investigation on whether its implementation in the training of teachers is necessary. The second chapter focuses on teacher training as a process, its forms and the requirements that make it necessary as an enduring trend in teacher training programs. Reference is made to The Major Training Programme and the innovative features that made it stand out from the hitherto training programs. Finally, the third chapter focuses on microteaching as part of The Major Training Program, namely the role it assumed in training teachers but also in their evaluation. Conclusions arising from both the review of relevant literature and the study of data relating to The Major Training Program are drawn in the closing remarks of the thesis.